**Αθήνα:** 15.04.2025

**ΑΝΑΚΟΙΝΩΣΗ**

Προσωρινά αποτελέσματα της 6Κ/2024 για 242 θέσεις ΔΕ ατόμων με αναπηρία

Εκδόθηκαν και καταχωρίστηκαν στην ιστοσελίδα του ΑΣΕΠ τα**προσωρινά αποτελέσματα** της **Προκήρυξης 6Κ/2024** **(Φ.Ε.Κ. 44/08.10.2024/τ. ΑΣΕΠ, Φ.Ε.Κ. 49/18.10.2024/τ. ΑΣΕΠ)** που αφορούν στην πλήρωση με σειρά προτεραιότητας, μεταξύ άλλων, **διακοσίων σαράντα δύο (242) θέσεων μόνιμου προσωπικού και προσωπικού με σχέση εργασίας Ιδιωτικού Δικαίου Αορίστου Χρόνου, Δευτεροβάθμιας Εκπαίδευσης, σε φορείς του Δημοσίου αποκλειστικά από άτομα με ποσοστό αναπηρίας τουλάχιστον πενήντα τοις εκατό (50%),**σύμφωνα με τις διατάξεις των άρθρων 6 και 28 του ν.4765/2021.

Επισημαίνεται ότι, σύμφωνα με την υπ’ αριθ. 62/2004 απόφαση και την υπ’ αριθ. 2/2020 γνωμοδότηση της Αρχής Προστασίας Δεδομένων Προσωπικού Χαρακτήρα, **οι απορριπτέοι υποψήφιοι εμφανίζονται μόνο με τον αριθμό μητρώου (Α.Μ.) υποψηφίου**, ο οποίος αναγράφεται και στην ηλεκτρονική τους αίτηση και **οι λοιποί υποψήφιοι εμφανίζονται μόνο με τον αριθμό μητρώου (Α.Μ.) της αίτησης.**

Ενστάσεις κατά των ανωτέρω πινάκων **υποβάλλονται στο ΑΣΕΠ** από την **Τρίτη** **15 Απριλίου 2025 και ώρα 8:00 έως** **και την Παρασκευή 25 Απριλίου 2025 και ώρα 14:00 αποκλειστικά μέσω του διαδικτυακού τόπου του ΑΣΕΠ (**[**www.asep.gr**](http://www.asep.gr/)**),**ακολουθώντας τη διαδρομή Ηλεκτρονικές Υπηρεσίες > ΕΝΣΤΑΣΗ.

Για την ένσταση απαιτείται και παράβολο είκοσι ευρώ (20€), άλλως η ένσταση δεν εξετάζεται. Ο ενδιαφερόμενος υποβάλει το **παράβολο το οποίο έχει προμηθευτεί ηλεκτρονικά** από τον διαδικτυακό τόπο της Γενικής Γραμματείας Πληροφοριακών Συστημάτων **(**[**www.gsis.gr**](http://www.gsis.gr/)**)**, μέσω της εφαρμογής ηλεκτρονικού παραβόλου (e-Παράβολο), επιλέγοντας «Φορέας Δημοσίου» και «Ανώτατο Συμβούλιο Επιλογής Προσωπικού (ΑΣΕΠ)».

Προς διευκόλυνση των υποψηφίων έχει δημιουργηθεί στον διαδικτυακό τόπο του ΑΣΕΠ [**σχετικός σύνδεσμος**](https://www.gsis.gr/e-paravolo) (βλ. λογότυπο με την ονομασία**«ΗΛΕΚΤΡΟΝΙΚΟ ΠΑΡΑΒΟΛΟ»,**ο οποίος οδηγεί στον ανωτέρω διαδικτυακό τόπο της Γενικής Γραμματείας Πληροφοριακών Συστημάτων & Ψηφιακής Διακυβέρνησης ([**www.gsis.gr**](http://www.gsis.gr/)**)**. **Ο υποψήφιος πρέπει να αναγράψει τον αριθμό του παραβόλου στην ένσταση και να καταβάλει το αντίτιμο του ηλεκτρονικού παραβόλου πριν την υποβολή της ένστασής του.**

**ΣΗΜΕΙΩΣΗ:** Στους κωδικούς θέσεων 1605, 1693, 1744 και 1747 εμφανίζονται περισσότεροι διοριστέοι υποψήφιοι από τις προκηρυχθείσες θέσεις λόγω απόλυτης ισοβαθμίας στη συνολική τους βαθμολογία. Εφόσον εξακολουθούν να υπάρχουν ισοβαθμίες στο πλαίσιο της έκδοσης των Οριστικών Αποτελεσμάτων, η σειρά κατάταξης θα καθοριστεί, μετά από δημόσια κλήρωση, η οποία θα διενεργηθεί κατ΄ εφαρμογή των παρ. 4 και 5 του άρθρου 15 του ν.4765/2021, ως ισχύει.

Προσωρινά αποτελέσματα: <https://info.asep.gr/node/75946>

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |